Ministarstvo evropskih poslova

Broj: 04/5-906/23-20230/3
Podgorica, 25.08.2023. godine	



PREDMET: Pojašnjenje zahtjeva za dostavljanje ponuda br. 50875 od 21.08.2023. godine za postupak jednostavne nabavke – Pisano prevođenje pravnih akata Evropske unije sa engleskog jezika na crnogorski jezik.

Obavještavamo potencijalne ponuđače da je pristigao Zahtjev za pojašnjenje zahtjeva za dostavljanje ponuda od potencijalnog ponuđača, pa Vam isto u skladu sa članom 4 stav 4 tačka 4 Pravilnika o načinu sprovođenja jednostavnih nabavki (“Sl. list CG”, br. 016/23 od 10.02.2023), dostavljamo sa  odgovorom.


Pitanje 1:

Opis predmeta nabavke je „Pisano prevođenje pravnih akata Evropske unije sa engleskog jezika na crnogorski jezik” koji se napomenom dopunjava dodatnim informacijama “u dijelu dokumenti”. Naziv tog dokumenta je Način sprovođenja kontrole, a sadrži i druge podnaslove. Međutim, ovako sastavljen opis predmeta nabavke u tenderskoj dokumentaciji nije „jasno i potpuno određen, na način da predstavlja tehničku, tehnološku, funkcionalnu ili drugu objektivno odredivu cjelinu i da omogućava uporedivost ponuda u pogledu zahtijevanih karakteristika i uslova” kako je to propisano članom 5 Pravilnika o načinu sprovođenja jednostavnih nabavki ("Službeni list Crne Gore", br. 016/23 od 10.02.2023, 020/23 od 22.02.2023, 036/23 od 29.03.2023).
Naime, iz dokumenta koji bliže određuje predmet javne nabavke ne može se zaključiti koje uslove ponuđač treba da ispunjava u pogledu učešća u postupku, dokazivanja tih uslova, te izvršenja usluga. Na samom početku dokumenta navodi se: Jedinica koja se koristi za obračun ukupnog broja naručenih strana prevoda je međunarodno priznata standardna prevodilačka strana koja sadrži 1500 karaktera bez razmaka. Međutim, čini se da se ovim opisom htjela dati tehnička specifikacija u smislu standarda, i to standarda koji nije u skladu sa crnogorskim zakonodavstvom (Zakonom o tumačima propisano je da strana prevoda sadrži 1800 karaktera sa razmakom). Molim da navedete međunarodni dokument/standard kojim na ovaj način određena prevodilačka strana, posebno iz razloga jer se iz ovakvog obračuna jedinice, kako je dalje navedeno u tekstu ne obračunavaju “brojevi, drugi jezici osim engleskog (pravni akti Evropske unije sadrže i tekst na drugim jezicima koji se ne prevodi), i slično”, jer je ovo u suprotnosti sa navedenim Zakonom o tumačima Crne Gore kojim je uređena oblast.

Odgovor 1:

Zakon o tumačima Crne Gore ne uređuje obast prevođenja pravne tekovine Evropske unije niti bilo koje drugo pisano prevođenje koje ne zahtijeva pečat tumača. Prevodioci koji rade na pravnoj tekovini Evropske unije ne moraju da budu tumači. Što se tiče utvrđene standradne strane od 1500 bez razmaka, to jeste ustaljena praksa u obračuvanju strana na domaćem i evropskom prevodilačkom tržištu, što je poznato svima koji se bave prevodilačkim poslom otkada postoje računari i mogućnost brojanja karaktera. Ovu jedinicu mjere koristi i najveća institucija za pisano prevođenje u Evropi, Generalni direktorat za prevođenje Evropske komisije (DG Translation) koja i utvrđuje standarde u pisanom prevođenju kojima se mi vodimo, naročito u tehničkom smislu i u smislu kontrole kvaliteta (https://www.eumonitor.eu/9353000/1/j9vvik7m1c3gyxp/vhykk7gspvzj?ctx=vh77m0u213x1&amp;v=1&mp;start_tab0=5).

Pitanje 2:
Dalje, navodi se da prihvatanje prevedenih tekstova zavisi isključivo od osiguranja kvaliteta, i to na način: da “svi prevodi moraju biti lektorisani”, dok se u daljem tekstu navodi da prevodi prolaze nekoliko faza redakture. Da li ovo podrazumijeva da ponuđači u svojoj ponudi treba da pored prevodilaca imaju lektore koji će taj prevod lektorisati, i ako je tako, molim da se to navede u kratkom opisu predmeta nabavke dodavanjem riječi “i lektura” da glasi “Pisano prevođenje pravnih akata Evropske unije sa engleskog jezika na crnogorski jezik i lektura”.

Odgovor 2:
“Svi prevodi moraju biti lektorisani” znači da prevodi moraju biti provjereni nakon prevođenja, bez štamparskih, gramatičkih i pravopisnih grešaka. Za ovo nije potreban lektor već se podrazumijeva da su prevodioci elementarno pismeni i da pri prevođenju poštuju opšta gramatička i pravopisna pravila crnogorskog jezika kao i ostale zahtjeve koji su navedeni u Prevodnim i jezičkim zahtjevima kvaliteta. Faze redakture koje se pominju u daljem tekstu nemaju nikakve veze sa lektorisanjem, već je u pitanju pravno-tehnička i stručna analiza prevedenih odredaba datog pravnog akta Evropske unije.

Pitanje 3:
Pored toga, u opštim zahtjevima navodi se: “Prevodi se rade u prevodilačkoj aplikaciji Trados 2019 ili bilo kojoj drugoj prevodilačkoj aplikaciji koja može da podrži prevodilačke memorije i terminološke baze Naručioca i koja može da proizvede dvojezične (ENG-CG) dokumente i memorije u formatu koji je kompatibilan s aplikacijom Trados 2019 (formati XLIFF, TMX, TBX &amp; OLIF). Ovako opisan predmet
nabavke ujedno predstavlja i tehničku specifikaciju u kojoj naručilac koristi ili se poziva na tehničke karakteristike, robni znak, patent ili tip, posebno porijeklo ili proizvodnju koje označavaju robe, usluge ili radove, čime se može dati prednost određenom ponuđaču ili bi mogao neopravdano da isključi drugog ponuđača (član 6 Pravilnika o načinu sprovođenja jednostavnih nabavki).
Molimo za pojašnjenje “bilo koje druge aplikacije” koja proizvodi dokumente i memorije kompatibilne s
aplikacijom Trados 2019, kao i pojašnjenja načina na koji dokazujemo ovaj uslov.

Odgovor 3:
Naručilac u dokumentaciji navodi tehničke karakteristike alata koji koristi upravo Ministarsvo evropskih poslova u svom radu, kako u prevođenju pravne tekovine tako i u pravljenju terminoloških i tekstualnih prevodilačkih baza. Stoga je logično da material koji naručiocu treba i koji zahtijeva od ponuđača bude kompatibilan sa uspostavljenim CAT sistemom institucije. U suprotnom material ne neupotrebiv a usluga neadekvatna za potrebe naručioca. Naravno, iskusni prevodilački djelatnici i poznavaoci prevodilačkih alata upoznati su sa činjenicom da je većina prevodilačkih alata na tržištu kompatibilna sa Tradosom koji koristi sami naručilac. A na ponuđačima je da istraže moguće opcije, najjednostavnije putem interneta jednostavnim upitom na bilo kojem pretraživaču. Prevodioci koji rade za ponuđača mogu da koriste bilo koji alat koji može da izveze gore pomenute formate teksta. Ponuđač ne mora da dokazuje ovaj uslov, podazumijeva se da ako učestvuje u ovom tenderu može da isporuči proizvod koji se od njega zahtijeva. naručilac u dobroj vjeri sklapa ugovor sa ponuđačem, a kasnije detaljno provjerava i ocjenjuje svaki isporučeni prevod (koji, pored verzije u wordu, mora biti dostavljen i u naznačenom formatu koji mogu da se izvezu samo iz odgovarajućih alata). Ukoliko tektovi nemaju odgovarajući format naručilac raskida ugovor i ne isplaćuje nadoknadu za odrađeni posao.

Pitanje 4:
U dijelu Zahtjevi kvaliteta i kontrola kvaliteta navodi se “Ponuđač je dužan da temeljno prevede i revidira cjelokupni tekst koji je predmet narudžbe kako bi obezbijedio ispunjenost navedenih zahtjeva kvaliteta”. Pored prevođenja pravne tekovine, iz ovog se može zaključiti da Ponuđač treba da obezbijedi i redakturu/ reviziju prevoda, ne navodeći uslove za tako što (lica koja treba da ima u svom timu za takve potrebe, pored prevodilaca koji vrše prevode) i način dokazivanja tih uslova. Na koji način ovo dokazujemo?

Odgovor 4:
Upravo kao što je rečeno, kako bi obezbijedio ispunjenost navedenih zahtjeva kvaliteta, a to su prevodni i jezički zahtjevi kvaliteta, terminološki zahtjevi kvaliteta i tehnički zahtjevi kvaliteta (koji su detaljno razrađeni u datim tabelama, uključujući i broj negativnih poena za svaku od mogućih grešaka) ponuđač je dužan da temeljno prevede i revidira tj. pregleda tekst kako bi bio siguran da su ispoštovane sve stavke naznačene u tabelama. Ponuđač, prema tome, unaprijed zna na koje aspekte prevoda treba da obrati pažnju i gdje može dobiti negativne poene pri ocjeni uzorka svakog prevoda (nasumično odabranih 10 standardnih strana).

Pitanje 5:
Takođe, tehnički zahtjevi kvaliteta nisu usaglašeni sa ranije navedenim zahtjevima da se prevodi isporučuju u formatma XLIFF, TMX, TBX &amp; OLIF, budući da se navodi: Veličina stranice u cijelom dokumentu treba da bude A4, položaj stranice, uspravni i položeni, (Orientation: Portrait, Landscape) treba da prati originalni dokument, što su funkcije iz Word-a a ne aplikacije Trados 2019.

Odgovor 5:
U Opštim zahtjevima, gdje se pominje obaveza korišćenja prevodilačkih alata komaptibilnih sa Tradosom, takođe stoji “Ponuđač je dužan da za svaki prevedeni dokument dostavi i konačnu (jednojezičnu) verziju revidiranog prevoda na crnogorskom jeziku, kao i terminološku tabelu koju će popunjavati u skladu s terminološkim zahtjevima kvaliteta i posebnim instrukcijama koje će dobiti od Naručioca.“ Tehnički zahtjevi kvaliteta odnose se na jednojezični dokument koji prevdodilački alati izvoze u Vordu. Suština je da ovaj dokument treba da izgleda isto tj. da je formatiran identično formatiran kao izvorni tekst na engleskom u Vordu koji je poslat prevodiocima na prevođenje.

Pitanje 6:
U dijelu Ugovorna kazna navodi se Naručilac može sa spiska prihvaćenih prevodilaca isključiti prevodioca koji je radio na prevodu za koji Naručilac utvrdi da ne ispunjava ugovorene zahtjeve kvaliteta. Taj neki spisak nigdje nije naveden kao uslov u tenderskoj dokumentaciji, niti je obrazloženo na koji način se dokazuje taj uslov. Na koji način se to dokazuje?

Odgovor 6:
Naručilac treba da ima na raspolaganju 20 prevodilaca od kojih najmanje 10 (deset) mora imati iskustvo u prevođenju pravne tekovine EU. U tom smislu predmetni zahtjev je dopunjen i ovaj uslov je jasnije definisan.

Pitanje 7:
U dijelu Drugi uslovi navodi se i nekakva agencija koja “angažuje koordinatora posla”… čiji je zadatak da prosljeđuje dokumenta na prevod prevodiocima “vodeći pritom računa da se, ukoliko je moguće, biraju prevodioci koji su se već specijalizovali za oblast koja se prevodi”. Međutim, nejasno je na koje oblasti se ovdje misli, kao i da li ponuđač treba da bude agencija, te na koji način ponuđač treba da dokaže ispunjavanje ovog uslova da bi to moglo biti uporedivo prilikom vrednovanja u odnosu na ostale ponude. Samo u Crnoj Gori, pravna tekovina Evropske unije podijeljena je na 35 tematskih poglavlja, koja manjeviše pokrivaju skoro sve oblasti u kojima prevodioci mogu biti specijalizovani. Nejasno je, ukoliko je naručiocu poznat predmet nabavke, budući da navodi količinu od 1800 prevodilačkih strana, na koje konkretno oblasti se prevodi odnose za koje se biraju prevodioci koji su već specijalizovani u toj oblasti.             

Odgovor 7:                                                
“Agencija” u smislu pravnog lica odnosi se na samog ponuđača. Koordinator je kontaktna osoba ponuđača s kojom će da komuniciraju kontakne osobe naručioca tokom razmjene materijala, prosljeđivanja na prevođenje, doradu, ispravku kao i u pogledu komunikacije sa pojedinačnim prevodiocima tokom samog rada na nekom takstu. Dosadašnje iskustvo je pokazalo da prevodioci tokom rada imaju brojna pitanja vezana za prevod pravne tekovine, a i često su im neophodna dodatna uputstva i sugestije. Što se tiče zahtjeva se prevodi “po mogućnosti” šalju onom prevodiocu koji ima nekog iskustva u datoj oblasti tj. ima razumijevanje materije u toj oblasti, je nešto što se u prevodilačkom poslu podrazumijeva i nešto što se svakako radi da bi se dobio što bolji prozvod. U interesu samog izvršioca posla je da za datu oblast najstručniji od angažovanih prevodilaca izrađuje prevod. Kvalitet posla biće svakako ocijenjen prema utvrđenim kriterijumima kvaliteta i adekvatno plaćen ili neplaćen. Naručilac ima pravo da u svakom trenutku raskine ugovor ukoliko ne dobije zadovoljavajući proizvod i nema obavezu da takav proizvod plati.

                                                     Ispred Komisije za sprovođenje postupka javne nabavke
                                          
                                                                                      Predsjedavajući član

